Laulasmaa Pärdi Keskuse inimesed, kes Rakveret väisama tulnud geenius-heliloojat tema nooruspõlve radadel saatsid, teatasid, et maestro on kohal ka tema auks korraldataval õhtusel kontserdil oma kunagises koolimajas Rakvere Gümnaasiumis. Pääsme muusikasündmusele olin juba varem soetanud ning mind tegi erakordselt rõõmsaks, et kohale tuleb ka üle ilma kuulus koolivend isiklikult.
#000003
Rakveres helises ja mühises Pärdi muusika
#000004
„Cantus Benjamin Britteni mälestuseks” keelpilliorkestrile ja kellale pärineb helilooja tintinnabuli–stiili algusajast (1977/1980). Britteni surmakuupäev 4.12.1976 puudutas tollal Pärti sügavalt: „Just enne ta surma olin ta muusika harukordset puhtust hindama hakanud – puhtust, mis on võrreldav muljega, mis mulle jätsid Guillaume de Machaut’i ballaadid. Ja lisaks sellele olin pikka aega tahtnud Britteniga isiklikult tuttavaks saada – ja nüüd polnud see enam võimalik.”
#000008
Noore Eesti helilooja Pärt Uusbergi „Armastuse ülemlaul” kammerkoori esituses sündis Nargenfestivali kunstilise juhi Tõnu Kaljuste tellimusel, kes palus tal kirjutada eestikeelne teos Pärdi päevade avakontserdiks. „Armastuse ülemlaulu” sõnad pärinevad Uuest Testamendist, Pauluse esimesest kirjast korintlastele.
#000010
Kontserdi lõpuloona alustas kammerkoor Aadama itku vaiksete viiulihelide saatel. Lauljate järjest tugevnevad kaeblevad hääled andsid ehedalt edasi Aadama nuttu ja hala, kes paradiisiaiast välja aeti.
#000011
Teose esiettekanne toimus Türgi pealinnas, monoteistlike religioonide judaismi, kristluse ja islamismi ristumispaigas 7. juunil 2010 Istanbulis Hagia Irene nimelises kirik-kontserdisaalis. Dirigeeris Tõnu Kaljuste, kes 2014. aastal võitis teose „Adam’s Lament” eest Grammy-auhinna parima koorimuusika esituse kategoorias.
#000014
Pärast kontserti õnnitles Rakvere Gümnaasiumi direktor Aivar Part Arvo Pärti sünnipäeva puhul ja kutsus kooli vilistlast 7. oktoobriks uuesti koolimajja, mil arhitekt Alar Kotli poolt projekteeritud valge maja saab 105 aastat vanaks. Maestro tänas tagasihoidlikult, aga kutset vastu ei võtnud, kuna tal on samal ajal teises kohas kontsert.
#000015
Õpetaja Heli Kirsi kinkis maestrole raamatu kooli ajaloost. „See on minu jaoks nagu ilus muinasjutt,” ütles Arvo Pärt kingitust vastu võttes. „Ma ei ole siin 60 aasta jooksul palju käinud, aga süda on küll siin olnud. Need aastad, mis siin õpitud on, need panid aluse kõigile minu plaanidele ja mõtetele.”
#000016
Arvo Pärt osutas Tõnu Kaljuste koori ja orkestri suunas ning lausus: „Mul on hea meel, et just nemad tulid teie juurde, sest nemad tunnevad mind kõige paremini.”
#000017
Rakvere linnapea Mihkel Juhkami lausus Arvo Pärdile lillekimpu ulatades, et aasta pärast samal ajal on Pärdi kontserdimaja valmis. Parema akustikaga saali klassikalise muusika kuulamiseks kui on Rakvere Gümnaasiumi aula, momendil Rakveres polegi.
#000018
Pisarad tulid silma, kui maailmas enimmängitud geeniushelilooja Arvo Pärt ütles Rakvere Gümnaasiumisse teda kuulama tulnud linnarahvale, koolivendadele ja -õdedele: „Ja kui Jumal annab, siis me näeme veel.”
#000019
Pärdi kontserdimaja arhitektuurikonkursi hanke info (Rakvere linnavalitsus, 8.09.2009):
#000021
Rakvere linnal on plaanis muuta hetkel spordisaalina tegutsev Pauluse kirik Arvo Pärdi nimeliseks muusikamajaks.
#000022
Rakvere Vabaduse platsi planeerimise ja Pauluse kiriku restaureerimise võidutööde autorid on selgunud.
#000024
Arhitektuurivõistlus toimus ajavahemikus 30.03. – 9.07.2009. Võistlusele laekus tähtaegselt 136 tööd 29 riigist üle kogu maailma.
#000026
Kuidas luua oma üritusele omanäoline keskkond?
#000033